Penggambaran Filem Fast and Furious 9 Telah Bermula
Penggambaran filem Fast and Furious 9 secara rasminya telah bermula, dan seperti mana-mana projek filem yang disertai pelakon Vin Diesel, pasti akan diraikan dalam laman Instagram milik beliau. Filem kesembilan francais Fast and Furious akan datang tidak disertai pelakon Dwayne “The Rock” Johnson disebabkan pelakon tersebut terlibat dengan projek spin off Hobbs & Shaw. Bagaimanapun tempat ‘The Rock’ digantikan bekas seterunya di gelanggang gusti, John Cena. Fast and Furious 9 sepatutnya ditayangkan pada 19 April yang lalu, tetapi terpaksa ditukar tarikh ke 22 Mei 2020 bagi memberi laluan filem Hobbs & Shaw yang akan ditayangkan pada 2 Ogos tahun ini. Pengarah Justin Lin akan kembali mengarah francais kali ini selepas menerajui 3 filem Fast and Furious iaitu filem ketiga sehingga keenam.